શું આપ પ્રકૃતિને તેના સૌથી દુર્લભ રૂપમાં જોવા માગો છો? શું આપ એક બિલકૂલ નવા રૂપે પ્રાકૃતિક સૌંદર્યનો અનુભવ કરવા માંગો છો. જો હા તો આપ પહોંચી જાવ ગુજરાતમાં આવેલા કચ્છના રણમાં. કચ્છ જિલ્લામાં ઉત્તર તથા પૂર્વામાં આવેલું આ સફેદ રણ 23,300 વર્ગ કિમી ક્ષેત્રફળમાં ફેલાયેલું છે. આ સમુદ્રનો જ એક ભાગ છે. મિત્રો દરવર્ષે શિયાળો જામતા જ, ડિસેમ્બર મહિનાની ઠંડીમાં જ્યારે ચંદ્રમા તેની સોળે કળાએ ખીલે છે ત્યારે કચ્છની ધરતી પર શરૂ થાય છે અનોખો ઉત્સવ જેને કહેવાય છે 'રણોત્સવ'. દેશ-વિદેશના ખૂણેથી પર્યટકો અહીંની શ્વેત ચાંદનીનો અનેરો આનંદ માણવા માટે ઉમટી પડે છે કચ્છના રણમાં... આ રણોત્સવ છેક બે મહિના સુધી ચાલે છે. આપ પણ તેનો લ્હાવો ચોક્કસ ઊઠાવો.